GiliGold/VAD_KnessetCorpus huggingface dataset:
אורי מקלב: לכן, מה שאנחנו מציעים, ככל שיתרחב החוק ואנחנו נראה שאנחנו צריכים לדון בחברות, אנחנו אז נעשה דיון ואנחנו נציע שהייעוץ המשפטי של ועדת הכלכלה יצטרף לדיונים שלנו.
יואב קיש: את זה הייעוץ המשפטי יחליטו לעצמם.
<ארבל אסטרחן: הלשכה המשפטית תחליט.
יואב קיש: להציע אפשר.
<ארבל אסטרחן: לא, זו לא הצעה של ועדת הכנסת.
יואב קיש: לא, ועדת מדע וטכנולוגיה מציעה.
אורי מקלב: אמרתי שאנחנו נציע כוועדת המדע והטכנולוגיה.
יואב קיש: חבר הכנסת מקלב, אני מצטרף להצעתך ואנחנו נצביע עכשיו על הבקשה.
יואב קיש: מי שבעד העברת פ/4141, בנושא מתן שירות באמצעות דואר אלקטרוני, מוועדת הכלכלה לוועדת מדע וטכנולוגיה שירים את ידו.
יואב קיש: בקשת יו"ר ועדת הכספים להעברת הצעת חוק לתיקון פקודת מס הכנסה (קרן חברתית להשקעות במקרקעין), התשע"ז-2017 (פ/4271/20), מהוועדה המיוחדת לדיון בהצעות חוק התכנון והבנייה ובהצעות חוק נוספות, לדיון בוועדת הכספים.
בהצעות חוק: הצעת חוק ניירות ערך (תיקון מס' 64), התשע"ז-2017 (מ/1138), לשם הכנתה לקריאה שניה ולקריאה שלישית.
בהצעות חוק: >
יואב קיש: נמצאים אתנו חברי הכנסת גפני ועזריה.
יואב קיש: יש לנו מספר נושאים על סדר-היום בין ועדת כספים, בראשות חבר הכנסת גפני, לבין ועדת הרפורמות – אני קורא לה "רפורמות" ברשותך, חברת הכנסת עזריה.
יואב קיש: אני אגיד את הנושאים ואנחנו נתחיל לראות מה אנחנו עושים אתם.
יואב קיש: יש לנו בקשות להעברה מוועדה לוועדה: בקשה אחת היא בקשת חברת הכנסת עזריה לעידוד השקעות הון (תיקון – עידוד השקעות בשכירות ארוכת טווח), שנמצאת בוועדת הכספים, לדיון בוועדת הרפורמות, לוועדה המיוחדת; הבקשה השנייה היא בקשת חבר הכנסת גפני, יו"ר ועדת הכספים, להעברת הצעת חוק לתיקון פקודת מס הכנסה (קרן חברתית להשקעות במקרקעין), מהוועדה המיוחדת לוועדת הכספים, זה סעיף 3.
יואב קיש: בנוסף לאלה, צריך לקבוע ועדה לדיון בהצעת חוק ניירות ערך, (מ/1138), מדובר על אופציות בינאריות.
<ארבל אסטרחן: בסעיף א'2 לסדר-היום יש שתי הצעות, פרטית וממשלתית.
יואב קיש: אין שם סיבה שהן לא ילכו ביחד, זה ברור.
יואב קיש: אז אני מסכם – יש לנו ארבע הצעות חוק: אחת ממשלתית ופרטית בנושא עידוד השקעות בשכירות ארוכת טווח; יש לנו הצעה אחת פרטית בסעיף 3 בנושא הריטים; ויש לנו בסעיף ג'1, הצעת חוק ממשלתית, האופציות הבינאריות.
יואב קיש: אלה הדברים שעל הפרק.
משה גפני: אתה דיברת אתי, אדוני היושב-ראש, על כל התהליך הזה.
משה גפני: אני לא שבע רצון ממנו אבל אמרת לי שצריך שיצא משהו שאנחנו בכל אופן ניתן לוועדה המיוחדת.
משה גפני: אני הסכמתי – אמרתי את זה הבוקר גם לרועי פולקמן – להעביר את הצעת חוק 238, פקודת המסים, יש שם חמישה חוקים, זה מין חוק הסדרים קטן - - -
יואב קיש: הוא לא נמצא על הפרק?
משה גפני: הוא לא נמצא על הפרק.
משה גפני: כל החוקים שנמצאים כאן הם חוקים בליבת העבודה של ועדת הכספים.
משה גפני: אני לא מתערב, ולא התערבתי גם במליאת הכנסת – גם פה אני רואה שיש איזו בקשה של חבר הכנסת אייכלר על חוק הוצאה לפועל - - -
יואב קיש: לא, זה ירד מסדר-היום.
משה גפני: לא משנה, אבל אני לוקח את זה בתור דוגמה.
משה גפני: אני לא הייתי מסכים שזה יעבור אלינו, כמו שלא הסכמתי על הבנקאות שהיה ביום שני במליאה, שמישהו הציע שזה יהיה בכספים, לא הסכמתי, בנקאות נמצא בכלכלה, אי אפשר לשבש את סדרי עבודת הכנסת.
משה גפני: אבל מכיוון שיש אירוע מיוחד בעניין הזה אז הסכמתי להעביר את הצעת החוק 238 לוועדה המיוחדת.
יואב קיש: איפה היא נמצאת עכשיו?
משה גפני: היא נמצאת אצלי.
יואב קיש: דנת בה?
משה גפני: לא דנתי.
יואב קיש: מתי היא עברה אליך?
משה גפני: מזמן כבר.
יואב קיש: מזמן ולא קודמה בעצם?
יואב קיש: מה לגבי הריט?
משה גפני: יעבור אלינו.
רחל עזריה: לא, אבל חוק הריט הראשון היה אצלנו.
משה גפני: זה חלק מהחוק הראשון.
יואב קיש: סעיף 3 – קרן חברתית להשקעות במקרקעין.
משה גפני: הוא מתמזג עם סעיף 2.
רחל עזריה: נו, גפני, הוא היה כבר בוועדה המיוחדת.
יואב קיש: גפני, אני זוכר שקרן חברתית להשקעות במקרקעין, מה שידוע בכינוי "הריט", היה בוועדה המיוחדת.
משה גפני: הריט המקורי, לא זה - - -
יואב קיש: חיים ילין, זה שלך התיקון לריט?
יואב קיש: אתה יכול להגיד לי על מה זה?
חיים ילין: זה לא תיקון לריט, זו הצעת חוק שבאה ואומרת שדיור להשכרה – ש-30% לפחות מהקרן הולך להשכרה – ש-50% מתשלום שכר הדירה יוכר כהון העצמי לקניית הדירה אחרי 5 שנים, כי אמרנו שלצעירים אין הון עצמי לקנות את הדירה.
חיים ילין: אם שילמת 300,000 שקל - - -
יואב קיש: זה בא לתקן את חוק הריט?
חיים ילין: לא בא לתקן, בא להוסיף כלי נוסף.
רחל עזריה: זה בא להוסיף, זה עוד נדבך לחוק הריט.
יואב קיש: השאלה אם זה מופיע כהצעת חוק חדשה או שאתה מתקן את הצעת חוק הריט?
חיים ילין: זו הצעת חוק חדשה אבל שהצמידו אותה לחוק אחר.
רחל עזריה: לריט.
יואב קיש: לאיזה חוק?
חיים ילין: של השכירות.
רחל עזריה: לא, חוק הריט.
משה גפני: הממשלה החליטה שזה ילך ביחד, זה לא יכול ללכת לבד.
יואב קיש: אפשר לשמוע מה אמרו בוועדת שרים?
יואב קיש: חיים, מה אמרה ועדת שרים לחקיקה על הצעת החוק שלך?
חיים ילין: להצמיד.
חיים ילין: עידוד.
יואב קיש: עידוד השקעות בשכירות?
יואב קיש: אז אם כך הוא צודק.
רחל עזריה: אז בואו נעביר גם את עידוד השקעות הון אלי, זה חוק שהאוצר הגדיר - - -
יואב קיש: רחל, זכות הדיבור שלך.
רחל עזריה: חוק הריט – על ידי האוצר הוגדר שהוא מגיע אלי, גם במליאה הוגדר וגם מציע החוק - - -
יואב קיש: אני ישבתי שם בוועדה וחוקקנו אותו.
יואב קיש: זה בסדר לגבי חוק הריט.
רחל עזריה: לא, עכשיו, החוק של ילין, הוא אמור להגיע אלי.
רחל עזריה: שלח יו"ר הוועדה ערר וביקש שזה יגיע אליו, אחרי שבכל - - -
יואב קיש: על איזה חוק?
רחל עזריה: על הריט של חיים ילין.
רחל עזריה: אז זה אמור להגיע עלי.
רחל עזריה: אני מבינה שנוצר עוד אירוע לצורך המיקוח וזה בסדר גמור, אבל זה החוק שצריך להגיע אלי.
רחל עזריה: הוא היה לאורך כל הדרך אמור להגיע אלי, הוא חבר ועדה, על זה לדעתי אין דיון.
רחל עזריה: אם רוצים את שני החוקים האחרים להעביר לגפני וגפני רוצה להעביר את החוק הזה, אני מוכנה להסכם שחוק הריט והחוק הזה מגיעים אלי ושני החוקים האחרים - - -
משה גפני: אם יש הסכמות על הכול, אם אין הסכמות על הכול אני לא מסכים.
רחל עזריה: לא, אני לא מסכימה לזה.
יואב קיש: רגע, רחל, אני מדבר.
יואב קיש: אני במקביל מבין שסעיפים א'2 ו-ג'1 יעברו לוועדת הכספים.
יואב קיש: עכשיו השאלה שאנחנו דנים בה כרגע היא לגבי א'3, שגפני אומר שאחרת אין הסכמות לתפיסתו - - -
משה גפני: אני גם אסביר למה.
רחל עזריה: אני אגיד גם שמבחינתי אין הסכמה.
יואב קיש: רועי, א'3, אם הוא נשאר כחוק הריטים, אני חושב שהוא צריך ללכת למיוחדת, אם הוא על חוק עידוד השקעות הון בשכירות ארוכת טווח אז זה הולך לגפני, כך אני רואה את זה.
רועי פולקמן: הבנתי שזה עצמאי, אבל ועדת שרים אמרה שזה מוצמד?
רחל עזריה: אני גם ידעתי שזה עצמאי.
<ארבל אסטרחן: אלי התקשרו הבוקר להזכיר לי שוועדת שרים החליטה שזה יהיה ביחד אבל אני לא בדקתי את זה עדיין מול ועדת שרים.
רחל עזריה: אז אני מוותרת.
רחל עזריה: אני לא מוכנה.
רחל עזריה: לא רוצה כלום, לא רוצה.
רועי פולקמן: אם זה הולך ביחד אז אין מה לעשות.
רחל עזריה: לא, אז אין, אז עזבו.
רחל עזריה: שינו הבוקר את כללי המשחק.
רחל עזריה: סליחה, זה חוק שהאוצר הגדיר שהוא - - -
יואב קיש: לא הבוקר, אומרים לך שהיה את זה בוועדת שרים לחקיקה.
רחל עזריה: לא, שום כלום.
רחל עזריה: אף אחד לא ידע על זה.
רחל עזריה: עד היום הבוקר זה היה, במליאה - - -
יואב קיש: רחל, אנחנו נבקש לראות מה הוגדר בוועדת שרים לחקיקה.
רחל עזריה: אז אין הסכמה.
משה גפני: אפשר לכל דבר לתת כותרת של הריט.
משה גפני: לגבי הריט גם כן היה דיון שלם אבל אני הסכמתי בסופו של דבר וזה עבר לוועדה המיוחדת.
משה גפני: יש שני חוקים עכשיו שאם הם לא יהיו בוועדה אחת – יכול להיות שהם צריכים להיות רק אצל רחל עזריה ולפרק את ועדת הכספים לחלוטין, היא מיותרת, אבל זה חייב להיות בוועדה אחת מכיוון שמה שיקרה, אנחנו נדון על שכירות, על סעיף א'2, נגיד לתת הקלות כאלה ולתת החמרות כאלה כדי לעודד את השכירות, ובוועדה אחרת ידונו גם על אותו דבר, על השכירות, רק השכירות הנדל"נית, ויחליטו שם לתת הטבות הפוכות ממה שאנחנו החלטנו, והחמרות הפוכות ממה שאנחנו החלטנו.
יואב קיש: מקובל עלי, זה הגיוני.
משה גפני: זו לא עבודה של כנסת ולא עבודה של ממשלה.
רחל עזריה: לא, אז אני לא - - -
יואב קיש: את מתנגדת, בסדר, את יכולה להתנגד.
רחל עזריה: כן, אני מתנגדת.
רחל עזריה: אני לא מעוניינת.
רחל עזריה: אין מה לזרוק אלי – מה שגפני עושה, הוא זורק אלי חוק שהוא לא מעוניין לעסוק בו.
יואב קיש: 238 ממילא לא על סדר-היום, אנחנו נדון בדברים שעל סדר-היום ונעביר אותם ולגבי 238 אני מקווה שתגיעו להבנות.
רחל עזריה: אז את כל החוקים אתה מעביר לגפני?
רחל עזריה: זה מה שאתה עושה?
יואב קיש: תראי, 2 ו-3 זה למעשה חוק אחד.
רחל עזריה: זה לא מוצמד, זה אף פעם לא היה ואני לא מבינה מאיפה זה הגיע עכשיו.
<ארבל אסטרחן: זה גם לא מחייב את הוועדה.
רחל עזריה: זה לא מחייב, נכון.
יואב קיש: אני משאיר את סעיף 3 כרגע, לא נצביע עליו.
רחל עזריה: לא, אני ממש מתנגדת.
רועי פולקמן: לא נצביע עליו.
יואב קיש: השאלה אם החקיקה של סעיף 3 לא צריכה להיות יחד עם 2?
רחל עזריה: לא, היא לא צריכה להיות, היא לא.
רחל עזריה: עכשיו הם הלכו ובדקו וגילו שלא.
משה גפני: חייבת להיות.
יואב קיש: ברמה העקרונית דיברנו, ברמה המקצועית.
רחל עזריה: אם זה ברמה המקצועית אז יש אצלי גם חוק שכירות שגם היה אפשר לומר, והיועץ המשפטי של הוועדה שלי אמר שזה בדיוק צריך להיות יחד עם העניין של עידוד השקעות הון וזו הדרך הנכונה והמקצועית לעשות את זה, אז יש לכאן ולכאן.
יואב קיש: בסדר, רחל, שמעתי.
יואב קיש: אין לנו הסכמה על סעיף 3, אני משאיר אותו, לא נצביע עליו עכשיו.
יואב קיש: אני לא רוצה לתקוע יותר דברים.
יואב קיש: זכותך לא להסכים.
רחל עזריה: היתה הסכמה, אתה אמרת שאתה רוצה שתהיה הסכמה - - -
יואב קיש: בסוף צריך לחתוך.
רחל עזריה: היתה הסכמה, חבר הכנסת פולקמן, זה היה חלק מההסכמה - - -
רועי פולקמן: המחלוקת היא על סעיף 3.
רחל עזריה: אבל זו היתה ההסכמה.
רחל עזריה: יש פה הסכמה של שני חוקים ושני חוקים – אם שני החוקים הולכים לגפני אז עכשיו במקביל שני החוקים צריכים לעבור אלי, גפני צריך לשחרר אותם ואת הריט להעביר אלי.
רחל עזריה: זה מה שמשרד האוצר ביקש.
יואל חסון: חברת הכנסת עזריה, נעביר אליך לוועדה וגם את החוקים האלה את תתקעי, כמו שאת תוקעת חוקים אחרים?
יואב קיש: חבר הכנסת חסון, זה לא רלוונטי ולא לדיון.
יואל חסון: רלוונטי מאוד.
יואב קיש: ואני מבקש ממך, אם יש לך ביקורת זה לא המקום עכשיו.
יואל חסון: אז איפה המקום?
יואב קיש: תדבר אתה, מה אתה עכשיו מתחיל פה?
יואל חסון: דיברתי אתה, זה לא עוזר לי.
חיים ילין: החוק שלי חייב להיות מוצמד, לבד אין לו משמעות.
יואב קיש: בסדר, הוא יוצמד או לריט או לזה.
יואב קיש: אנחנו מצביעים על סעיף 2: בקשת יושב-ראש הוועדה המיוחדת לדיון בהצעות חוק התכנון והבנייה ובהצעות חוק נוספות, להעברת הצעות חוק לעידוד השקעות הון (תיקון – עידוד השקעות בשכירות ארוכת טווח), התשע"ז-2017, מ/1143 ו-פ/4293/20 שהוצמדה אליה, מוועדת הכספים לדיון בוועדה המיוחדת ועדת הכספים.
יואב קיש: זה נשאר בוועדת הכספים.
יואב קיש: על סעיף 3 אני לא מצביע עכשיו ואני עובר להצביע על סעיף ג'1: הצעת חוק ניירות ערך (תיקון מס' 64), התשע"ז-2017 (מ/1138), לשם הכנתה לקריאה שניה ולקריאה שלישית, ועדת הכספים.
יואב קיש: לגבי סעיף 3, אני מבקש, רועי, רחל וגפני, תנסו להגיע להסכמות.
רחל עזריה: אחרי שרוקנת את כל מה שהיה?
יואב קיש: כן, אחרי.
יואב קיש: אני לא יכול לתקוע יותר, רחל, מה לעשות?
רחל עזריה: היה אפשר לעשות את זה - - -
יואב קיש: רחל, אני לא יכול לתקוע את זה יותר.
חיים ילין: על מה הצבעתם?
יואב קיש: החוק שלך עדיין בדיון.
חיים ילין: הוא לא יכול להיות בדיון, הוא חייב להיות מוצמד.
יואב קיש: בסדר, יחליטו.
רחל עזריה: מוצמד למה?
חיים ילין: או לשכירות לטווח ארוך או לריטים.
יואב קיש: על זה יחליטו בדיוק.
חיים ילין: אבל שיחליטו.
חיים ילין: מתי?
יואב קיש: יש לנו פניה של חבר הכנסת אייכלר, האמת שזו פניה ותיקה מאוד.
יואל חסון: אבל הוא לא נמצא.
יואב קיש: הוא לא נמצא כי נולד לו נכד, אז קודם כל אנחנו שולחים לו מפה ברכת מזל טוב ובאמת שמחים בשמחתו.
יואב קיש: אנחנו קיבלנו מכתב ממשרד המשפטים שטוען שהחוק הזה בתהליך של ערר.
יואב קיש: ארבל, אני לא מבין איך אחרי שהצביעו טרומית חוק יכול להיות בערר?
<ארבל אסטרחן: אני רואה מה שכתב עוזר שרת המשפטים לוועדה – שהממשלה החליטה לתמוך בהצעה בקריאה טרומית ובלבד שהמציע יתחייב לא לקדם את ההצעה עד שזה יוסדר בהסכמה עם משרד המשפטים ללא חקיקה, ואז יתברר שחבר הכנסת אייכלר הודיע במליאה - - -
יואב קיש: אני שואל איך אפשר להגיש ערר לחוק שעבר טרומית?
<ארבל אסטרחן: ערר זה עניין פנימי של הממשלה, זה לא מחייב את הכנסת, את זה קודם כל צריך לזכור.
<ארבל אסטרחן: גם כל ההחלטות האחרות של ועדת שרים לא מחייבות כאן.
<ארבל אסטרחן: הן מחייבות את חברי הקואליציה ככל שהם רוצים להיצמד אליהן, אבל מה שכתב עוזר שרת המשפטים הוא שההסכמה היתה שתהיה תמיכה בקריאה טרומית בלבד - - -
יואב קיש: לא הסכמות, מעניין אותי – יש משמעות לערר בממשלה, אני רוצה להבין את התהליך.
<ארבל אסטרחן: הוא לא מחייב את הכנסת.
יואב קיש: ברור, אבל אני רוצה להבין איך חוק עבר טרומית ועדיין מקבל ערר בממשלה, זה מה שלא מסתדר לי.
יואב קיש: אני רוצה את לוחות הזמנים, יש פה מישהו ממשרד המשפטים?
רועי פולקמן: יואב, אני רק יכול לתת דוגמה כי גם אני עברתי את זה לפני שבוע – חוק עסקים חברתיים עבר טרומית באישור ועדת שרים והוגש עליו ערר של שרת המשפטים, תואם אתי לצורך העניין.
יואב קיש: כמה זמן אחרי?
רועי פולקמן: למחרת, לדעתי.
יואב קיש: זאת אומרת, זה היה במסגרת השבועיים מוועדת שרים?
יואב קיש: אז מה קורה עם זה עכשיו?
רועי פולקמן: זה כרגע מחכה, הסיכום בינינו היה שצריך להגיע לאיזשהן הסכמות לגבי איזשהו סעיף בנוסח.
יואב קיש: אז זה במסגרת השבועיים?
יואב קיש: טוב, נעבור הלאה.
יואב קיש: אני חוזר לסעיף 3 אני מעלה להצבעה את סעיף 3, בקשת יו"ר בקשת יו"ר ועדת הכספים להעברת הצעת חוק לתיקון פקודת מס הכנסה (קרן חברתית להשקעות במקרקעין), התשע"ז-2017 (פ/4271/20), לדיון בוועדת הכספים.
יואב קיש: <(1) הצעת חוק למניעת מפגעים (תיקון – מניעת רעש ממערכת כריזה בבית תפילה), התשע"ז-2016 (פ/3590/20)>
יואב קיש: אני עובר לסעיף 5, לבקשת חברי הכנסת מוטי יוגב ורוברט אילטוב להעביר את הצעות החוק הבאות מוועדת הפנים והגנת הסביבה לדיון בוועדת החוקה, חוק ומשפט, (פ/3590/20) ו-(פ/2316/20), מה שידוע כ"חוק המואזין".
אוסאמה סעדי: שעכשיו זה הזמן המתאים ביותר לדון בזה ולהעלות את זה על סדר-היום של הכנסת.
שולי מועלם-רפאלי: אף פעם אין זמן מתאים.
יואב קיש: מה הקשר בין החוק הזה לבין המצב?
יואל חסון: חברת הכנסת מועלם, זה הזמן, זה הזמן להבעיר את השטח.
יואל חסון: זה הזמן.
יואל חסון: איך את לא נמצאת על הר הבית?
יואל חסון: למה את לא על הר הבית?
יואל חסון: לכי להר הבית.
יואל חסון: ראש הממשלה שלך, ממשלת הימין שלך מונעת ממך לעלות להר הבית - - -
יואב קיש: בואו נשמע את המציע.
יואב קיש: רק הערת ביניים: אני מודה שכשה
יואב קיש: לו"ז הזה נקבע לא הייתי מודע לרגישות, אני מבין שהולך להיות פה דיון סוער, אני מבקש לשמור על הסדר.
יואב קיש: כל אחד ידבר בזמנו, אם אני רואה שהדיון הופך לצעקות אנחנו נוציא החוצה ח"כים.
יואל חסון: אנחנו אולי נסגור את הדיון.
רוברט אילטוב: יואל, כשהחוקים שלך יגיעו אנחנו נסגור את הדיון.
יואל חסון: אתם עושים את זה גם ככה, אז מה זה משנה?
רוברט אילטוב: כבוד היושב-ראש, אנחנו מבקשים להעביר את הדיון בהצעת החוק מוועדת הפנים לוועדת חוקה מכיוון שתקופה מאוד ארוכה החוק הזה לא נדון בוועדת הפנים וכנראה גם יושב-הראש לא רוצה לדון בהצעת החוק.
יואב קיש: יש הסכמות, כן.
רוברט אילטוב: יש הסכמה שהחוק יעבור לוועדת חוקה, חוק ומשפט.
אחמד טיבי: למה לא לוועדה למאבק בנגע הסמים?
רוברט אילטוב: את החוקים שלך אנחנו - - -
אחמד טיבי: כי אתם הזויים, אתם מציתים אש בכל מקום.
אחמד טיבי: אתם רוצים להבעיר את השטח.
יואב קיש: אחמד, תן לו לסיים.
שולי מועלם-רפאלי: מי שהסית ביום שישי במילים בוטות - - -
אחמד טיבי: דיברתי בגאווה, לא בהסתה, בגאווה, נגד השיגעון שלכם.
רוברט אילטוב: מה אתה צועק?
שולי מועלם-רפאלי: במילים בוטות הסתת נגד מדינת היהודים, הסתת לרצח יהודים.
שולי מועלם-רפאלי: אחמד, קראת לרצח יהודים במו פיך.
אחמד טיבי: אמרתי שאל-אקצה שייך למוסלמים.
אחמד טיבי: הוא שייך למוסלמים, רק למוסלמים.
אוסאמה סעדי: שמעת את זה?
אוסאמה סעדי: היית שם?
אוסאמה סעדי: מאיפה הדברים האלה?
אוסאמה סעדי: מה את מסלפת את הדברים?
אוסאמה סעדי: אנחנו היינו שם, הכול מצולם.
אוסאמה סעדי: תגישי תלונה אם יש הסתה.
שולי מועלם-רפאלי: הכול בסדר, אתם תמשיכו להסית ואנחנו נמשיך לבנות, להתקדם, לעלות.
שולי מועלם-רפאלי: הר הבית הוא קדוש ליהודים, אם הוא היה קדוש לערבים לא הייתם - - -
יואב קיש: שולי, מספיק.
יואב קיש: מי שרוצה לדבר שיירשם.
יואב קיש: יש לנו כרגע את: חיים ילין, יואל חסון, אחמד טיבי, אוסאמה סעדי, שולי מועלם.
יואב קיש: רוברט, זכות הדיבור שלך.
אוסאמה סעדי: אדוני היושב-ראש, איזה הסכמות היו?
אוסאמה סעדי: אנחנו יודעים שוועדת חוקה עמוסה פי כמה מוועדת הפנים.
רוברט אילטוב: אבל יש לה זמן.
רוברט אילטוב: בשביל החוק הזה יש לה זמן.
אוסאמה סעדי: אני מזכיר לך, אדוני היושב-ראש, שהעברתם חוקים מוועדת חוקה.
אוסאמה סעדי: העברתם חוקים מוועדת החוקה - - -
יואב קיש: אוסאמה, תדבר בזמן, יהיה לך זמן לדבר.
יואב קיש: אוסאמה, נקשיב לך אחר כך, די.
אוסאמה סעדי: אני מזכיר שעשיתם ועדה משותפת כי ועדת החוקה עמוסה, אז עכשיו פתאום היא לא עמוסה?
יואב קיש: אני קורא לך לסדר פעם ראשונה, מספיק.
רוברט אילטוב: התגובות של חבר הכנסת טיבי וחבר הכנסת אוסאמה רק מחזקות אותי להתקדם עם הצעת החוק הזאת.
רוברט אילטוב: הצעת החוק הזאת היא מ-2015, אמרו לנו: זה לא הזמן, תנו לנו לדבר, תנו לנו להגיע להסכמות - - -
אחמד טיבי: בדיוק זה הזמן.
אחמד טיבי: הגיע הזמן.
אוסאמה סעדי: איזה הזויים.
אוסאמה סעדי: אתם מדברים על הסתה?
אוסאמה סעדי: אתם אלופים בהסתה.
יואב קיש: טיבי, מספיק.
יואב קיש: תנו לו לדבר.
אוסאמה סעדי: אתם אלופים בהסתה, אתה ומוטי יוגב אלופים בהסתה.
אחמד טיבי: פירומנים.
אחמד טיבי: רוצים דם.
אחמד טיבי: זה מה שאתם רוצים – רוצים דם.
יואב קיש: אחמד, אני קורא לך לסדר פעם ראשונה.
שולי מועלם-רפאלי: אנחנו רוצים דם?
שולי מועלם-רפאלי: אתה מסית אנשים, אתה מסית - - -
אוסאמה סעדי: אתם מסיתים כל הזמן.
אוסאמה סעדי: אתם האחרונים - - -
יואב קיש: אוסאמה, אני קורא לך לסדר פעם שניה.
יואב קיש: אוסאמה, אני קורא לך לסדר פעם שלישית.
יואב קיש: תוציא את אוסאמה.
אוסאמה סעדי: אני לא יוצא.
שולי מועלם-רפאלי: אתם תמשיכו לשרוף ואנחנו נמשיך לבנות.
יואב קיש: שולי, מספיק, קראתי לך לסדר פעם ראשונה.
אוסאמה סעדי: אתם מבזים את הכנסת.
אוסאמה סעדי: זה ראש הממשלה, אני אומר לך, ראש הממשלה עומד מאחורי ההצעה הזאת, לא רוברט ולא מוטי יוגב.
יואב קיש: תוציא אותו, תוציא אותו החוצה.
אוסאמה סעדי: ראש הממשלה נתן את זה בעצמו, מבעיר אש.
אוסאמה סעדי: תתביישו לכם.
אוסאמה סעדי: דווקא בזמן הזה, ביום הזה, בשבוע הזה אתם - - - (חבר הכנסת אוסאמה סעדי יוצא ממליאת הוועדה).
אחמד טיבי: הדם על הראש שלכם, על הראש של נתניהו ושלכם.
יואל חסון: אין פה כסף, יש פה רק דם.
יואב קיש: רוברט, נא לסיים.
רוברט אילטוב: כבוד יושב-הראש, מ-2015 הצעת החוק הזאת על סדר-היום.
רוברט אילטוב: התבקשתי לא להתקדם אתה, המתנתי, התבקשתי כי חברי כנסת רוצים להגיע להסכמות, המתנו.
רוברט אילטוב: התבקשנו שהחוק יהיה אחר, שהוא במסגרת ההסכמות, גם כן המתנו.
רוברט אילטוב: אני חושב שדי, מספיק, יש מאות-אלפי אזרחים שסובלים מהרעש, מהמואזין.
רוברט אילטוב: אנחנו מבקשים להסדיר את הסוגיה הזאת.
יואב קיש: תודה, בבקשה, חבר הכנסת ילין.
דוד ביטן: מעבירים אבל לא דנים בזה, לא מביאים את זה לדיון.
דוד ביטן: יביאו את זה רק אחרי הפגרה.
יואב קיש: ביטן, יש פה סדר דוברים.
רוברט אילטוב: הוא יודע הכול, מה אתה מסביר לו?
חיים ילין: אני אומר, אם רוצים פוליטיקה אז כנראה יעבירו את זה לחוקה, אם רוצים ועדה מקצועית שצריכה לדון על רעשים – כי הרי על זה דובר, לא דובר על משהו דתי, דובר שהמואזין מפריע עם רעשים –החוק של הרעשים נמצא תחת הגנת הסביבה, שזה ועדת הפנים.
חיים ילין: אין שום סיבה להעביר אותו, זה שם צריך להיות.
חיים ילין: אם היושב-ראש לא מוכן, זו בעיה אחרת לגמרי.
חיים ילין: אין מצב כזה שהחוק לא נשאר בוועדת הפנים מבחינה מקצועית.
דוד ביטן: הוא לא רוצה לדון.
חיים ילין: מה זה "לא רוצה לדון"?
שולי מועלם-רפאלי: המון חוקים אתם מבקשים להעביר - - -
יואב קיש: שולי, את בהתראה ראשונה, מספיק.
רוברט אילטוב: כרגע ילין בעצמו רצה להעביר חוק מוועדה לוועדה.
חיים ילין: ממש לא, ממש לא, אתה לא צודק.
רוברט אילטוב: חיים, מספיק, הבנו אותך, הבנו אותך.
חיים ילין: הדיון היה בין רפורמה לכספים – שתי ועדות מקצועיות.
יואב קיש: חיים, תודה.
יואב קיש: יואל חסון, בבקשה.
יואל חסון: הרי היתה טענה בהצגת החוק, היה טיעון משמעותי בדיון על החוק, שהחוק בא ממקום אמיתי של צורך לטפל במפגעי רעש, לסייע לאיכות החיים של אנשים במתחמים שגרים סביב המסגדים וזה רק ענייני, אין פה שום עניין פוליטי ואין פה שום עניין של לפתוח כאן מלחמת דתות ועניין של רווח פוליטי כזה או אחר.
יואל חסון: אז כשזה עבר לוועדת הפנים אתה אומר: זה הגיוני, ועדת הפנים באמת עוסקת בעניינים מהסוג הזה ולכן הגיוני שהצעת החוק תישאר בוועדת הפנים.
יואל חסון: אבל מה קרה, אדוני היושב-ראש?
יואל חסון: אני אגלה לך: מה שקרה, שחבורת חשוכים גילו שיש אחד נאור, אחד שקוראים לו חבר הכנסת דודי אמסלם, שמבין שהחוק הזה - - -
שולי מועלם-רפאלי: לא נכון, שבוע שעבר גם בני בגין היה נאור אצלכם.
יואב קיש: שולי, זה מפריע.
רויטל סויד: בני בגין תמיד נאור, לא רק שבוע שעבר.
דוד ביטן: אין לו זמן.
חיים ילין: ביטן, כשדודי רוצה משהו הוא הופך פה את כולם, כולל את השלטון המקומי, מה אתה רוצה?
יואב קיש: חיים, אני קורא לך לסדר פעם ראשונה.
רויטל סויד: עכשיו הוא העביר את חוק הפוליגרף - - -
יואל חסון: הם ראו שחבר הכנסת דודי אמסלם מחובר לשורשים האמיתיים של הליכוד האמיתי של תורת ז'בוטינסקי ויודע שתורת ז'בוטינסקי היא במאה אחוז נגד חוק מהסוג הזה, הוא לא רוצה לקדם את החוק, או שהוא מנסה להגיע להסכמות, או שהוא מנסה לא לפגוע במיעוט הערבי, יש פה רוב יהודי וזו מדינה דמוקרטית ויהודית אבל שצריכה לתת כבוד למיעוט הערבי.
יואל חסון: לכן, אם מדובר באמת במפגעי רעש – ואני נגד מפגעי רעש – אז צריך לתת לוועדת הפנים להמשיך לעסוק בהידברות עם ההנהגה המוסלמית, עם המיעוט הערבי בישראל, עם ההנהגה הרלוונטית, ולהגיע לדציבלים הראויים.
יואל חסון: להעביר את זה לוועדת חוקה, אדוני, זה מוכיח שהחוק הזה הוא גזעני, פוליטי, שבא לפגוע במיעוט במדינת ישראל ובסוף מסכן אותנו כמדינה יהודית ודמוקרטית.
יואב קיש: חבר הכנסת ביטן, מילה.
דוד ביטן: קודם כל, חבר הכנסת אמסלם אמר שאין לו זמן, לא שהוא לא מוכן לדון מבחינה העקרונית.
דוד ביטן: דבר שני, יש שתי הצעות, יש הצעת חוק אחת של אילטוב ויש הצעת חוק שלי ושל מוטי יוגב שאומרת - - -
אחמד טיבי: מי הזויה יותר?
דוד ביטן: שום דבר לא הזוי.
דוד ביטן: ההזוי הוא שבכל שעה בלילה אתם יכולים לשגע את האנשים.
דוד ביטן: יש היום דרכים - - -
אחמד טיבי: אתה משגע מדינה שלמה, אתה באופן אישי, אתה מדבר עלינו, על מואזין?
אחמד טיבי: אתה באופן אישי משגע מדינה שלמה.
דוד ביטן: אנחנו בעד שלא יהיה רעש.
דוד ביטן: החוק הזה אומר שבלילה, מ-23:00 עד הבוקר לא יהיה בכלל.
מיקי לוי: איזה בוקר?
מיקי לוי: אבל באום אל-פחם זה מעיר את אום אל-פחם.
דוד ביטן: זה גם מפריע לנוצרים, גם ליהודים.
שולי מועלם-רפאלי: גם למוסלמים.
דוד ביטן: גם למוסלמים זה מפריע, אז מה אתם רוצים?
דוד ביטן: כולה מעבירים את זה לוועדת חוקה ושם יושב בני בגין.
דוד ביטן: בני בגין יושב שם ואנחנו מעבירים.
חיים ילין: זה שנטרלתם?
דוד ביטן: לא חשוב, הנה, מעבירים.
יואב קיש: לא נטרלנו.
דוד ביטן: מעבירים לכם את זה עם בני בגין.
דוד ביטן: אני לא יודע מה הוא הולך להחליט.
חיים ילין: לא נטרלנו.
חיים ילין: לא?
חיים ילין: חוק הלאום לא נוטרל בכלל - - -
יואב קיש: זה לא בוועדת חוקה.
חיים ילין: דמוקרטיה.
יואב קיש: טיבי, בבקשה.
אחמד טיבי: עצם התזמון להביא את זה היום, גם אם מדובר - - -
יואב קיש: החוק לא נדון, רק מעבירים את זה לוועדה.
אחמד טיבי: אני קורא לך לסדר פעם ראשונה.
יואב קיש: אתה לא יכול לקרוא לי, אבל מה לעשות, אי אפשר לבוא בביקורת לא עניינית, אחמד.
אחמד טיבי: אל תפריע לי כל הזמן.
אחמד טיבי: כל הזמן אתה מפריע לי.
יואב קיש: אי אפשר לבוא בביקורת לא עניינית.
אחמד טיבי: אבל תקשיב למה שאני אומר, אתה לא מקשיב אפילו.
יואב קיש: נו, בבקשה.
אחמד טיבי: חבורה של אינטליגנטיים.
אחמד טיבי: התזמון – היום יש שפיכות דמים ואתם שופכים שמן על המדורה – התזמון הוא הזוי.
אחמד טיבי: אנחנו מתנגדים עקרונית.
אחמד טיבי: אתם יודעים מה העמדה שלנו בקשר לחוק הזה, אמרנו שאנחנו נגד ושאתם מציתים אש, אמרנו את זה אז.
אחמד טיבי: היום, ברור שמי שמביא את זה היום הוא פירומן, הוא רוצה להצית את השטח.
דוד ביטן: זה סוף המושב, זו הסיבה.
אחמד טיבי: מה זה חשוב סוף המושב?
דוד ביטן: סוף המושב – מעבירים.
אחמד טיבי: לפני שבועיים אמרתם שוועדת חוקה עמוסה, אי אפשר להעביר אליה כלום, לכם הקמתם ועדה משותפת ואמרתם: אין דיונים בוועדת חוקה.
אחמד טיבי: פתאום יש זמן.
אחמד טיבי: אתם רוצים להעביר חוק כל כך דרקוני, כל כך תוקפני, שגורם לתסיסה, להעביר דווקא לוועדת חוקה.
אחמד טיבי: מה בוער לכם היום?
אחמד טיבי: אתם יודעים מה?
אחמד טיבי: צריך לשים מגלומטר בפרצוף שלכם כדי למנוע מכם להשתגע.
אחמד טיבי: זה המגלומטר היחידי.
חיים ילין: מגלומטר.
אחמד טיבי: מגלו – מגלומנים גם.
אחמד טיבי: לכן, אדוני היושב-ראש, תשקלו מחדש את השיגעון שלכם.
אחמד טיבי: אתם דוחפים את כולם אל תהום עמוקה של שפיכות דמים.
דוד ביטן: אתם דוחפים, הרי במכה יש גם כן מגנומטרים - - -
יואב קיש: לוקחים מגנומטר, לוקחים מואזין ולוקחים את זה למקומות פוליטיים.
יואב קיש: אחמד, מספיק עם ההסתה הזו.
יואב קיש: מספיק עם ההסתה.
יואב קיש: מגנומטר זה לביטחון, אתם הלכתם עם זה לנושא מדיני.
יואב קיש: חוצפה.
יואב קיש: מי שמסית – עושים פה שיח ענייני בוועדה הזאת, אתה הולך ומסית, מדבר אתי על מגנומטרים, על מואזין.
יואב קיש: המדינה צריכה להתנהל איך שאתה רוצה.
חיים ילין: מגלומטר – אתה יודע מה זה מגלומניה?
יואב קיש: אנחנו עוברים לדובר הבא.
דוד ביטן: מוסלמים שמתפוצצים - - -
יואב קיש: אני רק רוצה לומר מילה אחת – לא ניתן להפוך שיח ענייני על מגלי מתכות ששומרים על הביטחון של כולם, להפוך את זה עכשיו כאילו החוק הזה הוא בעייתי, ממש לא.
אחמד טיבי: הווקף הוא הריבון, הווקף הוא הריבון.
יואל חסון: הוא לא הריבון.
יואל חסון: אחמד, עד לכאן, הווקף הוא לא הריבון - - -
אחמד טיבי: אני מדבר בשם הרשימה המשותפת.
מיקי לוי: הווקף אפילו לא פלסטיני, אחמד, הוא ירדני.
יואל חסון: שיהיה ברור.
מיקי לוי: הווקף ירדני.
יואל חסון: הווקף מקבל הוראות ממלך ירדן.
רוברט אילטוב: יואל, הוא נסחף קצת, לא נורא.
יואל חסון: לפעמים אני מאזן אותו.
יואב קיש: תבדוק אם אוסאמה בחוץ, אני רוצה להחליף אותו עם טיבי, אחרת זה לא יגמר.
שולי מועלם-רפאלי: מי שיש לו חמאה של הסתה על הראש, חבר הכנסת אחמד טיבי, כדאי שלא יצא לשמש.
אחמד טיבי: מי שמדברים – האנשים שניזונים מהדם.
אחמד טיבי: אם לא יהיה דם - - -
שולי מועלם-רפאלי: אתם מסיתים כל הזמן.
יואל חסון: אתם חבורה של פשיסטים.
יואל חסון: אתם מוכנים להבעיר את ירושלים.
יואל חסון: את הרי רוצה להבעיר את ירושלים.
יואל חסון: אם ירושלים לא בוערת את לא רגועה.
יואב קיש: יואל, מספיק.
יואב קיש: חברים, אי אפשר לנהל ככה את הדיון.
רוברט אילטוב: אבל הווקף הוא הריבון בירושלים, לא ידעת?
יואב קיש: אי אפשר לנהל ככה דיון.
יואב קיש: אני הולך להחזיר את אוסאמה.
יואב קיש: תראה אם אוסאמה שם.
יואב קיש: אבל טיבי, אם אתה ממשיך לצעוק אז אתה יוצא, מספיק.
יואב קיש: חברת הכנסת שולי מועלם בזכות דיבור, בבקשה.
שולי מועלם-רפאלי: אדוני, כל הצעקות וההסתה שמתמשכת לצערי גם אל תוך הכנסת על ידי חלק מחברי הכנסת היא הרי לא נובעת מהעברה עכשיו של ההצעה לוועדת חוקה מוועדת הפנים.